[{"text_idx": "#000002", "text": "Ni alvokas al internacia solidareco por konigi la senc\u0302esajn atakojn suferitajn de la defendantoj de laboristaj rajtoj en Filipinoj kaj aliaj landoj de Azio kaj Pacifiko. La 10an de oktobro 2022, du sindikataj aktivuloj, Kara Taggaoa kaj Larry Valbuena estis arestitaj, surbaze de artefaritaj konstruitaj akuzoj de rekta agreso, sen arestmandato, fare de la regiona tribunalo de unua instanco de Quezon City. Ambau\u0306 viroj estis liberigitaj post pago de kau\u0306cio. Kara kaj Larry estas nur du inter la centoj da defendantoj de la laboristaj rajtoj, laboristoj kaj sindikatanoj submetitaj al diversaj formoj de minaco kaj turmentado, c\u0302ar ili luktas por respekto de la laborrajtoj kaj homaj rajtoj. La atakoj kontrau\u0306 la aktivuloj estas senc\u0302esaj, de post kiam la eks-prezidento Rodrigo Duterte deklaris militon kontrau\u0306 aktivismo, dau\u0306rigante tiel la kulturon de nepuniteco, kaj kurag\u0302igante kalumnion kontrau\u0306 la aktivuloj pere de la \u00ab rug\u0302a signalo \u00bb. Tiuj atakoj sendube dau\u0306ros, sub la rigardo de la nova prezidento Ferdinand Marcos, filo de la diktatoro kaj malobservanto de Homaj rajtoj, Ferdinand Marcos-patro."}, {"text_idx": "#000003", "text": "Ni urg\u0302e alvokas la mision de la tripartia alt-nivela komisiono de la Internacia Organizaj\u0302o de Laboro (IOL) kaj la Komisionon FoA en la lando. Ni petas de la registaro kaj de la filipinaj entreprenoj, ke ili faru justicon por c\u0302iuj defendantoj de la laborrajtoj kaj Homaj rajtoj, kiuj estis mortigitaj, arestitaj, kalumniitaj, turmentitaj kaj senigitaj je iliaj rajtoj al deca laboro, al deca kaj justa salajro, kaj aliro al la protektado kaj sociaj servoj. La filipina registaro konscience respektu siajn plenumendajn devigojn bazitajn sur la Konvencio N\u00b0 87 de la IOL pri la sindikata libereco kaj la protektado de la sindikata juro, kaj la Konvencio n\u00b0 98 pri la rajto al organizado kaj kolektiva intertraktado, kiu protektas la fundamentajn rajtojn de la laboristoj."}, {"text_idx": "#000009", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}]